stanford-oval/wikipedia huggingface dataset:
קסיליטול

| --- | --- |

גבישי קסיליטול
 
 כתיב כימי:  C₅H₁₂O₅ 
 מסה מולרית:  152.15 גרם/מול
 מספר CAS:  87-99-0
 צפיפות:  1.52 גרם/סמ"ק
 מסיסות:  168 גרם/100 גרם
 טמפרטורת היתוך:  94 °C   367.15 K
 טמפרטורת רתיחה:  345.39 °C   618.54 K
 
קסיליטול הוא תרכובת כימית שנוסחתו C5H12O5, או   {\ce {HO(CH2)(CHOH)3(CH2)OH}} . זהו מוצק גבישי חסר צבע או לבן ששייך לקבוצת הסוכר הכוהליים.
השם נגזר מהמילה ξύλον (Xylion) ביוונית עתיקה שפירושה עץ. הסיומת "-יטול" אופיינית לסוכרים כוהליים.
קסיליטול משמש כתוסף מזון וכתחליף סוכר. שימוש בקסיליטול להמתקת מוצרי מזון במקום בסוכר עשויה לקדם בריאות שיניים טובה יותר. חסרות עדויות מדעיות חד-משמעיות לכך שקסיליטול לבדו מסוגל למנוע עששת.
קסיליטול רעיל מאוד לכלבים.
מבנה, ייצור, מסחר

קסיליטול הוא אחד משלושת הסוכרים הכוהליים ה 5-פחמנים. השניים אחרים הם ארביטול וריביטול. שלוש התרכובות הללו נבדלות בסטריאוכימיה של שלוש קבוצות האלכוהול המשניות.
קסיליטול מופיע באופן טבעי בכמויות קטנות בשזיפים, תותים, כרובית ודלעת; בני אדם וחיות רבות אחרות מייצרים כמויות זעירות של קסיליטול בתהליך המטבוליזם של פחמימות.
הייצור התעשייתי מתחיל מביומסה ליגנו-תאית ממנה מופק קסילן; חומרי ביומסה גולמיים כוללים עצים קשים, עצים רכים ופסולת חקלאית מעיבוד תירס, חיטה או אורז. התערובת עוברת הידרוליזה עם חומצה וליצירת הסוכר קסילוז. הקסילוז מטוהר על ידי כרומטוגרפיה. הקסילוז המטוהר עובר הידרוגן קטליטי לקסיליטול באמצעות זרז רייני ניקל.
ניתן ליצר קסיליטול גם באמצעות תסיסה של סוכרים על ידי חיידקים, פטריות או שמרים. אולם שיטה זו נחשבת פחות כלכלית בהשוואה להידרוליזה חומצית. על פי משרד האנרגיה האמריקני, ייצור קסיליטול באמצעות תסיסה נחשב לתחום בעל פוטנציאל כלכלי משמעותי, ועל פי הערכות משרד האנרגיה האמריקאי, צפוי להפוך לתעשייה של 1.41 מיליארד דולר עד שנת 2025.
שימושים

קסיליטול משמש כתחליף סוכר במוצרים מיוצרים כמו תרופות, תוספי תזונה, ממתקים, משחות שיניים ומסטיקים, אך אינו נפוץ כממתיק ביתי.  לקסיליטול השפעה אפסית על רמת הסוכר בדם מכיוון שהספיגה וחילוף החומרים שלו אינם תלויים באינסולין.    Its European Union code number is E967.
מספר מחקרים קליניים הראו כי שטיפת אף עם תמיסת מלח המכילה קסיליטול עשויה להפחית את חומרת התסמינים של סינוסיטיס כרוני, כגון גודש באף, נזלת וכאבי פנים.
תכונות כמזון > תזונה, טעם ובישול

אאא להוסיף פסקהHumans absorb שלא מתרגמת בממשק אאאא
לקסיליטול יש בערך אותה מתיקות כמו סוכרוז, אבל הוא מתוק יותר מתרכובות דומות כמו סורביטול ומניטול.
הקסיליטול יציב מספיק כדי לשמש באפייה, אך מכיוון שקסיליטול, כמו סוכרים כוהליים אחרים יציבים יחסית בחימום, הוא אינו מתקרמל כמו הסוכרים.
השפעות בריאותיות > טיפול שיניים

מחקר משנת 2015 שניתח עשרה מחקרים בין 1991 ל-2014 מצא כי הוספת קסיליטול למשחת שיניים המכילה פלואוריד עשויה להפחית עששת יותר מאשר משחת שיניים המכילה פלואוריד בלבד. עם זאת, המחקר לא סיפק ראיות מספיקות כדי לקבוע את יעילותם של מוצרים אחרים המכילים קסיליטול, או את השפעת הקסיליטול למניעת עששת אצל תינוקות, ילדים ומבוגרים.
מחקרים מאוחרים יותר תומכים בטענה כי קסיליטול עשוי לעכב את צמיחתם של חיידקי  סטרפטוקוקוס פתוגניים בחלל הפה, ובכך להפחית את הסיכון לעששת ולדלקת חניכיים. עם זאת, קיים חשש כי בליעה של קסיליטול עלולה לגרום לפגיעה במיקרביום של המעיים.
השפעות בריאותיות > סוכרת

בשנת 2011, אישרה הסוכנות האירופית לבריאות מזון אישרה את הטענה לפיה מזונות או משקאות המכילים קסיליטול או תחליפי סוכר דומים גורמים לגלוקוז בדם נמוך יותר ותגובות אינסולין נמוכות יותר בהשוואה למזונות או משקאות המכילים סוכר. מוצרי קסיליטול משמשים כתחליף סוכרוז לבקרת משקל,  שכן בקסיליטול 40% פחות קלוריות מאשר בסוכרוז (2.4) קק"ל/גרם בהשוואה ל-4.0 קק"ל/גרם עבור סוכרוז). האינדקס הגליקמי של קסיליטול הוא רק 7% מזה של גלוקוז.
השפעות שליליות > בני אדם

אאאאא פסקא שלא תורגמה בממשק When ingested at high dose  אאאא
צריכה מוגברת של קסיליטול יכולה להגביר הפרשה של אוקסלט, סידן ופוספט לשתן. אלו הם גורמי סיכון ידועים למחלת אבנים בכליות, אך למרות זאת, קסיליטול לא נקשר למחלת כליות בבני אדם. מחקר משנת 2024 מצביע על כך שקסיליטול הוא מגביר קרישה, וקשור לסיכון קרדיווסקולרי כאשר הוא נצרך ב"כמויות תזונתיות טיפוסיות".
כלבים וחיות אחרות

קסיליטול רעיל לכלבים. צריכת קסיליטול עלולה לגרום לתגובות חמורות ואף למוות בכלבים, אפילו בכמויות קטנות. קסיליטול גורם לשחרור מוגבר של אינסולין מהלבלב של הכלב. כתוצאה מכך, רמת הסוכר בדם יורדת במהירות (היפוגליקמיה), מצב שעלול להיות מסכן חיים. בנוסף, קסיליטול עלול לגרום לאי ספיקת כבד ובעיות קרישה, במיוחד במינונים גבוהים.
קסיליטול בטוח עבור קופי מקוק רזוס, סוסים וחולדות.
מחקר משנת 2018 מצביע על כך שקסיליטול בטוח לחתולים במינון של עד 1000 מ"ג/ק"ג; עם זאת, מחקר זה בוצע על 6 חתולים בלבד, ויש לבסס את המסקנה במחקרים נוספים.
ויליאם הרט

| --- | --- |

הרט, 2005
 לידה:  20 במרץ 1950 וושינגטון די. סי., ארצות הברית 
 פטירה:  13 במרץ 2022 (בגיל 71) פורטלנד, ארצות הברית 
 שם לידה:  William McChord Hurt 
 מדינה:  ארצות הברית 
 תקופת הפעילות:  1977–2022 (כ־45 שנים) 
 מקום לימודים:  בית הספר ג'וליארד  אוניברסיטת טאפטס  בית ספר מידלסקס  PS 6  University of Nebraska Medical Center 
 בן או בת זוג:  מרי בת' הרט (2 בדצמבר 1971–9 בדצמבר 1982)  Heidi Henderson (1989–1992)  סנדרין בונר (1992–1997)  מרלי מטלין (1985–1986) 
 פרסים והוקרה:  פרס באפט"א לשחקן הטוב ביותר (1986)  חוג מבקרי הסרטים של לונדון לשחקן השנה (1986)  פרס דוד דה דונטלו לשחקן זר (1986)  פרס באפט"א לשחקן הטוב ביותר (1986)  פרס אגודת מבקרי הקולנוע של לוס אנג'לס לשחקן המשנה הטוב ביותר (2005)  פרס פסטיבל קאן לשחקן הטוב ביותר (1985)  פרס מועצת המבקרים הלאומית לשחקן הטוב ביותר (1985)  פרס אגודת מבקרי הקולנוע של לוס אנג'לס לשחקן הטוב ביותר (1985)  פרס אוסקר לשחקן הטוב ביותר (1985)  פרס עולם התיאטרון (1978) 
 פרופיל ב-IMDb
 
ויליאם הרט (באנגלית: William Hurt;‏ 20 במרץ 1950 – 13 במרץ 2022) היה שחקן קולנוע וטלוויזיה אמריקאי. הוא זוכה פרס אוסקר לשחקן הטוב ביותר על משחקו בסרט "נשיקת אשת העכביש" (1985), והיה מועמד פעמיים נוספות על הסרטים "ילדים חורגים לאלוהים" (1986) ו"משדרים חדשות" (1987). ב־2005 היה מועמד בפעם הרביעית, הפעם לפרס אוסקר לשחקן משנה על תפקידו בסרט "היסטוריה של אלימות".
ביוגרפיה

הרט נולד בוושינגטון לקלייר איזבל (לבית מקגיל), שעבדה בטיים אינק. (אנ'), ולאלפרד מק'ורד הרט, שעבד במחלקת המדינה. הוא חי עם אביו בלאהור, במוגדישו ובח'רטום. לאחר שהתגרשו הוריו נישאה אימו להנרי לוס השלישי (בנו של המו"ל הנרי לוס). בתקופת ילדותו למד הרט בבית ספר מידלסקס (אנ'). הוא נרשם לאוניברסיטת טאפטס ולמד פילוסופיה של הדת, אך מאוחר יותר שינה את דעתו ולמד משחק בבית הספר ג'וליארד לצד כריסטופר ריב.
קריירה

הרט החל לשחק בתיאטרון, בשנים 1977–1989, היה חבר בקבוצת התיאטרון "Circle Repertory Company". הוא זכה בפרס אובי על הופעת הבכורה שלו שם ב"חיים שלי" של קורין ג'קר, וזכה בפרס עולם התיאטרון לשנת 1978 על הופעותיו ב"חמישי ביולי", "יוליסס" ו"לולו". ב-1979 גילם הרט את "המלט".
בשנת 1977 שיחק במיני־סדרה The Best of Families לצידה של סיגורני ויבר. שמו עלה לתהילה בתחילת שנות ה־80 שכיכב בסרט "מצבים משתנים" (1980) של הבמאי קן ראסל, המבוסס בחלקו על מחקר שנערך בשנות ה־60 במכלי בידוד תחת השפעת סמים פסיכו-אקטיביים. ואחר כך שכיכב בתפקיד הראשי בסרט הבלשי" המתרחש במוסקבה, "גורקי פארק", בתפקיד ארקדי רנקו, חוקר משטרה צעיר החוקר מציאת שלוש הגופות המתגלות בפארק גורקי שבמוסקבה.
הרט השתתף בארבעה סרטים של הבמאי והתסריטאי לורנס קסדן: "כחום הגוף" (1981, לצד קתלין טרנר), "החברים של אלכס" (1983), "תייר מזדמן" (1988) ו"אני מת עליך" (1990).
בשנת 1985 כיכב בסרט פורץ הדרך ""נשיקת אשת העכביש (סרט)", כאסיר הומוסקסואל שנשפט לשמונה שנות מאסר בגלל נטייתו המינית, בתקופת הדיקטטורה הצבאית בברזיל. הסרט הוא עיבוד קולנועי לרומן מאת הסופר הארגנטיני מנואל פויג משנת 1976.
בשנת 1986 כיכב בסרט "ילדים חורגים לאלוהים", שבו גילם מורה בבית ספר לחירשים לצד השחקנית לקוית השמיעה מרלי מטלין.
בשנת 1987 שיחק בתפקיד הראשי בסרט "משדרים חדשות", המתרחש בתחנת טלוויזיה ועוקב אחר יחסי העבודה והידידות בין מפקיה ראשית לשני מגישים.
בשנת 2000 כיכב בסדרת הטלוויזיה "חולית" סדרת מדע בדיוני המבוססת על ספר באותו השם.
בשנת 2004 כיכב בסרט "הפרפר הכחול", סיפורו של ילד חולה סרטן סופני, שרצונו האחרון הוא למצוא את פרפר המורפו הכחול החמקמק. הרט גילם את האנטומולוג אלן אוסבורן, שלוקח אותו לג'ונגלים של קוסטה ריקה כדי למצוא את הפרפר.
בשנת 2005 כיכב במותחן "היסטוריה של אלימות", שבויים על ידי דייוויד קרוננברג ונכתב על ידי ג'וש אולסון, עיבוד קולנועי של ספר קומיקס באותו השם.
ביוני 2007 ליהקו אותו Marvel Studios לגלם את גנרל תדאוס "ת'נדרבולט" רוס בסרט "הענק הירוק" משנת 2008, לצד אדוארד נורטון, ליב טיילר וטים רות'. הרט שב לגלם את הדמות גם בסרטים "קפטן אמריקה: מלחמת האזרחים" (2016), "הנוקמים: מלחמת האינסוף" (2018), "הנוקמים: סוף המשחק" (2019) ו"האלמנה השחורה" (2021).
בשנת 2008 שיחק לצד אילת זורר בסרט הפעולה שובר הקופות "שמונה צדדים לאמת", כנשיא ארצות הברית הנחטף במהלך ועידת פסגה בספרד.
בשנת 2011 כיכב לצד איזבלה רוסליני בסרט "פריחה מאוחרת" של הבמאית הצרפתייה ז'ולי גברס, על בני זוג בשנות השישים לחייהם.
בשנת 2016 שיחק בסרט "המרוץ", המבוסס על סיפורו של האצן האמריקאי ג'סי אוונס, שזכה ב-4 מדליות זהב באולימפיאדת ברלין (1936), שהתקיימה בגרמניה הנאצית.
בשנת 2019 שיחק בסרט "המידה הגבוהה האחרונה" לצד סמואל ל. ג'קסון.
קריירה > מועמדויות ופרס האוסקר

הרט זכה בפרס אוסקר לשחקן הטוב ביותר על משחקו "נשיקת אשת העכביש" (1985, עם הבמאי הקטור בבנקו), שבו גילם אסיר הומוסקסואל. הוא היה מועמד שוב כשחקן ראשי בשנתיים הבאות על "ילדים חורגים לאלוהים" (1986) ועל "משדרים חדשות" (1987). ב־2005 היה מועמד לאוסקר כשחקן משנה על "היסטוריה של אלימות" על תפקיד בן חמש דקות.
חיים אישיים

הרט היה נשוי לשחקנית מרי בת' הרט (אנ') משנת 1971 עד 1982.
מרומן שהחל בין הרט לסנדרה ג'נינגס (Sandra Jennings) ב־1981, שבעקבותיו התגרש ממרי בת' הרט, נולדה לו בת. השניים חיו יחד במדינת קרוליינה הדרומית בלא נישואין, אולם נפרדו מאוחר יותר.
באמצע שנות ה־80 יצא עם השחקנית לקוית השמיעה מרלי מטלין במשך שנה, והם חיו יחד במשך שנתיים. ב־1986 שיחקו השניים יחד בסרט "ילדים חורגים לאלוהים". על משחקה בסרט זכתה מטלין בפרס האוסקר לתפקיד הראשי. בשנת 2009 כתבה מטלין באוטוביוגרפיה שלה ("I'll Scream Later") שחוותה אלימות ושימוש בסמים מצידו של הרט בתקופה שבה חיו יחד. הרט התנצל על כך בפומבי.
בשנים 1989–1992 היה נשוי להיידי הנדרסון ולזוג שני בנים.
בשנים 1992–1997 חי בזוגיות עם השחקנית הצרפתייה סנדרין בונר (אנ'), ולשניים נולדה בת. הרט הלך לעולמו במרץ 2022, מסיבוכים של סרטן הערמונית.
פילמוגרפיה > קולנוע

מצבים משתנים (1980)
כחום הגוף (1981)
החברים של אלכס (1983)
נשיקת אשת העכביש (1985)
ילדים חורגים לאלוהים (1986)
משדרים חדשות (1987)
תייר מזדמן (1988)
אליס (1990)
הדוקטור (1991)
עד סוף העולם (1991)
איש נפלא שלי (1993)
עישון (1995)
מייקל (1996)
ג'יין אייר (1996)
הצעה (1998)
עדת ראייה (1999)
ציפור נדירה עם מולי פרקר (2001)
"הפרפר הכחול" (2004)
מעיין הנצח (2002)
המלך (2005)
היסטוריה של אלימות (2005)
אוהיו היפה (2006)
עד קצה העולם (2007)
שמונה צדדים לאמת (2008)
הענק הירוק (2008)
רובין הוד (2010)
The River Why ‏(2010)
פריחה מאוחרת (2011)
גוף מארח (2013)
יום וליל (2013)
היעלמותה של אלינור ריגבי (2014)
המרוץ (2016)
גוליית (2016)
קפטן אמריקה: מלחמת האזרחים (2016)
הנוקמים: מלחמת האינסוף (2018)
עונת הניסים (אנ')‏ (2018)
הנוקמים: סוף המשחק (2019)
The Last Full Measure‏ (2019)
האלמנה השחורה (2021)
The King's Daughter‏ (2022)
The Fence‏ (TBA)
פילמוגרפיה > טלוויזיה

הטובים במשפחות (1977)
חולית (2001)
The Flamingo Rising‏ (2001) - סרט טלוויזיה של CBS
מרגל ראשי: הסיפור של רוברט הנסן (2002) - סרט טלוויזיה
Damages‏ (2009)
מובי דיק (2011)
גדולים מכדי להיכשל (2011) – סרט טלוויזיה של HBO
בוני וקלייד (2013)
Beowulf: Return to the Shieldlands ‏(2016)
גוליית (2019-2016)
קונדור (2020-2018)
Mythic Quest‏ (2021)
Pantheon‏ (2022–2023) - דיבוב
אפרים

ערך זה עוסק בדמות מקראית, מבניו של יוסף בן יעקב. אם התכוונתם למשמעות אחרת, ראו .
| --- | --- |
 אב:  יוסף 
 אם:  אסנת 
 צאצאים:  שארה, Beker, Shuthelah, Tahan 
 
אֶפְרַיִם הוא דמות מקראית, בנו השני של יוסף. לפי ספר בראשית הוא נולד במצרים במהלך "שבע השנים הטובות"; אמו הייתה אסנת בת פוטיפרע. צאצאיו היו שבט אפרים.
מקור שמו של אפרים מוסבר בספר בראשית: ”וְאֵת שֵם הַשֵנִי, קָרָא אֶפְרָיִם: כִי-הִפְרַנִי אֱלֹהִים בְאֶרֶץ עָנְיִי”.
היסטוריה

הסיפור המופיע בדברי הימים מספר על רשימה גנאלוגית של אפרים וסותר אף את הסיפור בבראשית, על פיו נולד אפרים ליוסף במצרים, ולא התגורר בארץ כנען. ואילו על פי המסורת בדברי הימים, חי אפרים בארץ כנען, בניו נהרגו בהתקלות עם תושבי העיר גת ולאחר מותם בנתה שארה בתו שלוש ערים. ייתכן כי מגמתו של סיפור זה היא להבליט את הקשר של שבט אפרים לארץ ישראל. יש הסוברים כי שבט אפרים עלה לארץ ישראל טרם התנחלות השבטים בארץ, ואחרים טוענים כי הסיפור מיוחס לתקופה שלאחר כיבוש הארץ.
ברכת יעקב

כשהביא יוסף את בניו אפרים ומנשה לאביו יעקב כדי שיברכם, הוא החזיק את אפרים בימינו, כדי שיעקב יחזיקו בשמאלו - ואת מנשה יברך יעקב בימינו, משום שמנשה היה הבכור. אולם יעקב שיכל את ידיו והניח את יד ימינו על אפרים בעת שברך את נכדיו: "המלאך הגואל אותי מכל רע יברך את הנערים ויקרא בהם שמי ושם אבותי אברהם ויצחק וידגו לרב בקרב הארץ". למרות מחאת יוסף, מבהיר יעקב כי הוא עושה זאת במכוון ("יָדַעְתִי בְנִי יָדַעְתִי") ומציין כי מנשה "יִהְיֶה-לְעָם" אולם "אָחִיו הַקָטֹן (אפרים) יִגְדַל מִמֶנוּ, וְזַרְעוֹ, יִהְיֶה מְלֹא-הַגוֹיִם".
כך מתואר הסיפור בפסוקי התורה:
"וַיְבָרֶךְ אֶת-יוֹסֵף וַיֹּאמַר: הָאֱלֹהִים אֲשֶׁר הִתְהַלְּכוּ אֲבֹתַי לְפָנָיו אַבְרָהָם וְיִצְחָק הָאֱלֹהִים הָרֹעֶה אֹתִי מֵעוֹדִי עַד-הַיּוֹם הַזֶּה. הַמַּלְאָךְ הַגֹּאֵל אֹתִי מִכָּל-רָע יְבָרֵךְ אֶת-הַנְּעָרִים, וְיִקָּרֵא בָהֶם שְׁמִי וְשֵׁם אֲבֹתַי אַבְרָהָם וְיִצְחָק, וְיִדְגּוּ לָרֹב בְּקֶרֶב הָאָרֶץ. וַיַּרְא יוֹסֵף כִּי-יָשִׁית אָבִיו יַד-יְמִינוֹ עַל-רֹאשׁ אֶפְרַיִם, וַיֵּרַע בְּעֵינָיו, וַיִּתְמֹךְ יַד-אָבִיו לְהָסִיר אֹתָהּ מֵעַל רֹאשׁ-אֶפְרַיִם עַל-רֹאשׁ מְנַשֶּׁה. וַיֹּאמֶר יוֹסֵף אֶל-אָבִיו: לֹא-כֵן אָבִי – כִּי-זֶה הַבְּכֹר, שִׂים יְמִינְךָ עַל-רֹאשׁוֹ. וַיְמָאֵן אָבִיו, וַיֹּאמֶר: יָדַעְתִּי בְנִי, יָדַעְתִּי, גַּם-הוּא יִהְיֶה-לְּעָם, וְגַם-הוּא יִגְדָּל; וְאוּלָם אָחִיו הַקָּטֹן יִגְדַּל מִמֶּנּוּ, וְזַרְעוֹ יִהְיֶה מְלֹא-הַגּוֹיִם. וַיְבָרְכֵם בַּיּוֹם הַהוּא לֵאמוֹר: בְּךָ יְבָרֵךְ יִשְׂרָאֵל לֵאמֹר 'יְשִׂמְךָ אֱלֹהִים כְּאֶפְרַיִם וְכִמְנַשֶּׁה', וַיָּשֶׂם אֶת-אֶפְרַיִם, לִפְנֵי מְנַשֶּׁה"
לצאצאי אפרים מתייחס גם יהושע בן נון.
ראו גם

שבט אפרים
נחלת שבט אפרים
שארה
לקריאה נוספת

יאיר זקוביץ ואביגדור שנאן, לא כך כתוב בתנ"ך. תל אביב: למשכל, 2004. עמ' 145–150.
הערות שוליים

↑  ספר'"`UNIQ--nowiki-00000000-QINU`"'בראשית,'"`UNIQ--nowiki-00000000-QINU`"'פרק'"`UNIQ--nowiki-00000000-QINU`"'מ"א,'"`UNIQ--nowiki-00000000-QINU`"'פסוק'"`UNIQ--nowiki-00000000-QINU`"'נ"ב.
↑  ספר'"`UNIQ--nowiki-00000002-QINU`"'דברי הימים א','"`UNIQ--nowiki-00000002-QINU`"'פרק'"`UNIQ--nowiki-00000002-QINU`"'ז','"`UNIQ--nowiki-00000002-QINU`"'פסוקים'"`UNIQ--nowiki-00000002-QINU`"'כ"ג–כ"ד
↑  ספר'"`UNIQ--nowiki-00000004-QINU`"'בראשית,'"`UNIQ--nowiki-00000004-QINU`"'פרק'"`UNIQ--nowiki-00000004-QINU`"'מ"א,'"`UNIQ--nowiki-00000004-QINU`"'פסוקים'"`UNIQ--nowiki-00000004-QINU`"'נ'–נ"ב.
↑  טענה שרש"י על החומש שולל וכותב שאמנם הם ניסו לעלות אבל נהרגו על ידי העמים שחיו בארץ
↑  שרה יפת, אמונות ודעות בספר דברי הימים, ירושלים, מוסד ביאליק, 1977, עמ' 320-319
↑  ספר'"`UNIQ--nowiki-00000007-QINU`"'בראשית,'"`UNIQ--nowiki-00000007-QINU`"'פרק'"`UNIQ--nowiki-00000007-QINU`"'מ"ח,'"`UNIQ--nowiki-00000007-QINU`"'פסוקים'"`UNIQ--nowiki-00000007-QINU`"'י"ג–כ'.
↑  "וּבְנֵי אֶפְרַיִם שׁוּתָלַח וּבֶרֶד בְּנוֹ וְתַחַת בְּנוֹ וְאֶלְעָדָה בְנוֹ וְתַחַת בְּנוֹ. וְזָבָד בְּנוֹ וְשׁוּתֶלַח בְּנוֹ וְעֵזֶר וְאֶלְעָד וַהֲרָגוּם אַנְשֵׁי גַת הַנּוֹלָדִים בָּאָרֶץ כִּי יָרְדוּ לָקַחַת אֶת מִקְנֵיהֶם. וַיִּתְאַבֵּל אֶפְרַיִם אֲבִיהֶם יָמִים רַבִּים וַיָּבֹאוּ אֶחָיו לְנַחֲמוֹ. וַיָּבֹא אֶל אִשְׁתּוֹ וַתַּהַר וַתֵּלֶד בֵּן וַיִּקְרָא אֶת שְׁמוֹ בְּרִיעָה כִּי בְרָעָה הָיְתָה בְּבֵיתוֹ. וּבִתּוֹ שֶׁאֱרָה וַתִּבֶן אֶת בֵּית חוֹרוֹן הַתַּחְתּוֹן וְאֶת הָעֶלְיוֹן וְאֵת אֻזֵּן שֶׁאֱרָה. וְרֶפַח בְּנוֹ וְרֶשֶׁף וְתֶלַח בְּנוֹ וְתַחַן בְּנוֹ. לַעְדָּן בְּנוֹ עַמִּיהוּד בְּנוֹ אֱלִישָׁמָע בְּנוֹ. נוֹן בְּנוֹ יְהוֹשֻׁעַ בְּנוֹ. וַאֲחֻזָּתָם וּמֹשְׁבוֹתָם בֵּית אֵל וּבְנֹתֶיהָ וְלַמִּזְרָח נַעֲרָן וְלַמַּעֲרָב גֶּזֶר וּבְנֹתֶיהָ וּשְׁכֶם וּבְנֹתֶיהָ עַד עַיָּה וּבְנֹתֶיהָ. וְעַל יְדֵי בְנֵי מְנַשֶּׁה בֵּית שְׁאָן וּבְנֹתֶיהָ תַּעְנַךְ וּבְנֹתֶיהָ מְגִדּוֹ וּבְנוֹתֶיהָ דּוֹר וּבְנוֹתֶיהָ בְּאֵלֶּה יָשְׁבוּ בְּנֵי יוֹסֵף בֶּן יִשְׂרָאֵל".'"`UNIQ--ref-0000000E-QINU`"'
| --- | --- |
בקרת זהויות :  NLI: 987007513511805171  GND: 119536196  VIAF: 10658302   WorldCat (עם VIAF): 10658302 
יעקב מברך את בני יוסף, ציור מעשה ידי גוארצ'ינו
תרומת גופה למדע

ביצוע נתיחה למטרות לימוד ומחקר; יצירה משנת 1617
תרומת גופה למדע היא החלטתו של אדם כי לאחר מותו תועמד גופתו לשימושו של מוסד ללימוד או מחקר רפואי. בדרך כלל מורה התורם למסור את גופתו לבית ספר לרפואה, שם היא משמשת לביצוע נתיחות על ידי סטודנטים לרפואה במסגרת לימודי האנטומיה שלהם.
לאחר מסירת גופת התורם למוסד המיועד נעשות בה שם פעולות שימור (בדומה לחניטה) על מנת לאפשר את השימוש בה לפרק זמן ארוך. במסגרתן מוזרקים לגופה חומרים כימיים, המונעים את הריקבון וההתפוררות הטבעיים המתרחשים לאחר המוות. פעולת השימור אורכת מספר חודשים ולאחריה מתחיל השימוש המדעי או הלימודי בה.
לאחר פרק זמן שעליו החליט התורם מסתיים השימוש בגופתו. אז היא מובאת לקבורה או נשרפת בהתאם לרצונו של התורם ובתיאום עם בני משפחתו.
על פי ההלכה היהודית, אסור לבצע שימוש בגוף האדם לאחר מותו. גם כאשר מדובר לצורכי מחקר. אלא אם כן מדובר בצורך פיקוח נפש וודאי.
ראו גם

תרומת איברים
הערות שוליים

↑  הלכה ח – תרומת גוף למדע | פרק י"ב – הלכות ניתוחי מתים, באתר פניני הלכה, ‏12 באוגוסט 2000
| --- | --- |
בקרת זהויות :  NDL: 00575990 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
פונטורמו

| --- | --- |

 לידה:  24 במאי 1494 אמפולי, איטליה 
 פטירה:  31 בדצמבר 1556 (בגיל 62) פירנצה, דוכסות פירנצה 
 זרם באמנות:  מנייריזם 
 הושפע על ידי:  פיירו די קוזימו, אנדריאה דל סרטו, לאונרדו דה וינצ'י 
 יצירות ידועות:  Visitation of Carmignano, The Deposition from the Cross, Pucci Altarpiece, Vertumnus and Pomona, בפסקה זו רשומה אחת נוספת שטרם תורגמה 
 
יאקופו קארוצ'י דה פונטורמו (24 במאי-1494 - 2 בינואר 1557) היה צייר איטלקי. לצד רוסו פיורנטינו (אנ'), אניולו ברונזינו וג'ורג'ו וזארי פונטורמו היה אחד הנציגים העיקריים של המנייריזם הפלורנטיני.
פונטורמו יצר ציורי קיר (פרסקאות), יצירות מזבח ודיוקנאות. חלק מעבודתיו הוזמן על ידי משפחת המדיצ'י. ידוע בנועזותו, בצבעיו העזים ובקומפוזיציות המאתגרות שלו כמו בדיוקנאותיו עזי המבע והרגש. פונטורמו יצר את "ההורדה מהצלב" (קאפלה קאפוני, פירנצה), "הביקור" בכנסיית סאן מיקלה בקארמיניאנו הסמוכה לפירנצה והפרסקו על פי המיתוס של ורטומנוס ופומונה בוילה הכפרית של המדיצ'ים בטוסקנה. הוא זכה לתהילה בימי חייו, אך מאחר שכוכבו דעך במהלך השנים חלק מיצירותיו לא שרדו וביניהן הפרסקו של "יום הדין האחרון" ב-בזיליקת סן לורנצו בפירנצה, לו הקדיש את שנותיו האחרונות ואשר ממנו נותרו רק רישומים.
חייו

פונטורמו נולד ב-24 או 25 במאי (התאריך המדויק לא ידוע) בפונטורמו, היום פרבר של אמפולי במחוז פירנצה. היה בנם של ברטולומיאו די ג'אקופו די מרטינו קארוצ'י הפלורנטיני ואשתו אלסנדרה די פסקואלה די זנובי. האב היה צייר בבית המלאכה של ג'ירלנדיו, אך לא מוכרות יצירות שלו. פונטורמו נקרא על שם מקום הולדתו, שהוא כיום פרבר של אמפולי במחוז פירנצה. כשג'קופו היה בן חמש אביו מת, וכשהיה בן עשר מתה גם אמו ועבר לגור עם סבתו מונה בריגידה. סבתו לימדה קריאה, כתיבה ודקדוק בסיסי.
יצירתו

בשנת 1508 הגיע פונטורמו לפירנצה, שם היה ברצף תלמידם של לאונרדו דה וינצ'י, מריוטו אלברטינלי, פיירו די קוזימו ואנדראה דל סרטו. עבודתו המתועדת הראשונה הייתה סמל של ליאו העשירי עם הקדושים פידס וקריטאס עבור כנסיית הסנטיסימה אנונציאטה בפירנצה. וזארי ומיכלאנג'לו, שראו את העבודה, העניקו לה שבחים רבים. לאחר מכן, פונטורמו קיבל משימות יצירה רבות מהמדיצ'י ביניהן צייר דיוקן של קוזימו דה מדיצ'י בזקנתו, אחת מיצירותיו הידועות.
בשנת 1519 הוזמן פונטורמו לעטר אולם בווילת הקיץ הכפרית של משפחת המדיצ'י בוילה פוג'ו א קאיאנו. נושא הפרסקו שצייר היה על פי המיתוס הרומי של ורטומנוס ופומונה, שנושאו האנשה של הגן ושינויים עונתיים בדמותם של וורטומנוס ופומונה. הוא האל האחראי על חלופי העונות, גדילת הצמחים, הגנים ועצי הפרי ואילו היא אלת שפעת הפרי והפרדסים, הנשבית לבסוף לאחר חיזורים רבים מצידו, בקסמיו וביפי גופו.
במהלך המגפה הגדולה בפירנצה עיטר פונטורמו את המנזר הקרתוזי של גאלוצו במחזור הפסיון של ישו. יצירת המזבח השמורה והמוכרת ביותר של פונטורמו היא תמונת המזבח "ההורדה מן הצלב" בקאפלה קאפוני בכנסית סנטה פליסיטה בפירנצה. תמונה ייחודית ומסתורית זו נחשבת לאחד מעמודי התווך של המנייריזם הפלורנטיני. כמו כן ידועה יצירתו "הביקור" בכנסיית סאן מיקלה בקארמיניאנו הסמוכה לפירנצה. היצירה מתארת את מפגשן בעין כרם של מריה אם ישו עם אלישבע אמו של יוחנן המטביל, שתיהן בהריונן.
מותו

נפטר ב-2 בינואר 1557 בפירנצה.
יוסף במצרים, יצירה משנת 1518 לערך
ההורדה המהצלב , 1525–1528
מתוך הקשת של ורטומנוס ופומונה, 1520–1521
היפוך אוכלוסייה

היפוך אוכלוסייה (או היפוך אוכלוסין) הוא מונח המגיע מתחום פיזיקת הלייזרים, המתאר מצב של מערכת שבו האכלוס של רמת אנרגיה מעוררת גבוה יותר מאכלוס רמת היסוד. מצב כזה הוא תנאי הכרחי לאופן פעולתו של הלייזר, שכן במצב כזה ניתן ליצור הגברה של אור העובר דרך המערכת. באופן טבעי (כלומר במצבים של שיווי משקל תרמודינמי), האכלוס של מצב מעורר יהיה תמיד קטן יותר מאכלוס רמת היסוד, ולכן כדי להגיע למצב כזה יש להוציא את המערכת משיווי משקל.
הגברה של אור

פעולת הלייזר מבוססת על התופעה של פליטה מאולצת שבה כאשר פוטון פוגע באטום הנמצא במצב מעורר. אם לפוטון הפוגע יש אנרגיה השווה להפרש האנרגיה בין שתי הרמות, אז הפוטון גורם לאטום לקרוס לרמה הנמוכה יותר ולפלוט פוטון נוסף בעל אותה אנרגיה כמו הפוטון הפוגע. את התהליך הזה ניתן לראות כתהליך שבו הפוטון הפוגע מוכפל: מפוטון אחד מקבלים שניים. התהליך המתחרה נקרא תהליך הבליעה: אם הפוטון פוגע באטום שנמצא ברמת היסוד אז הוא ייבלע על ידי האטום (ויביא את האטום אל הרמה המעוררת). לכן, על-מנת שתהיה הגברה של אור, יש צורך בכך שרוב האטומים יהיו במצב מעורר.
שיווי משקל תרמודינמי

במערכת הנמצאת בשווי משקל תרמודינמי, האנרגיות של החלקיקים מתפלגות לפי התפלגות בולצמן. ההסתברות לאנרגיה  E_{i} נתונה על ידי:
המשמעות היא שככל שרמת האנרגיה נמוכה יותר, יותר חלקיקים יימצאו בה ברגע נתון. ניתן לומר זאת באופן הבא: ככל שרמת האנרגיה נמוכה יותר, כך היא מאוכלסת יותר. באטום שבו יש שתי רמות (two level system), האכלוס המקסימלי של הרמה העליונה מתקבל כאשר הטמפרטורה אין-סופית והוא חצי. מכאן שלא ניתן להגיע למצב שבו הרמה המעוררת מאוכלסת יותר כאשר המערכת נמצאת בשיווי משקל תרמודינמי, ולכן יצירה של מצב כזה נקראת "היפוך אוכלוסייה".
שאיבה

מערכת תרמודינמית תמיד רוצה להגיע למצב של שיווי משקל (במקרה זה על ידי פליטה ספונטנית), ולכן על מנת לייצר מצב של היפוך אוכלוסייה, ועל מנת לשמר מצב זה יש צורך לערער את המערכת באופן קבוע, ופעולה זאת נקראת "שאיבה"(אנגלית: pumping). בשביל שאיבה יש צורך להזרים אנרגיה לתוך המערכת, וישנן מספר שיטות לעשות זאת כגון:
התפרקויות חשמליות
הארה עם מנורות חזקות ומהבהבות
שאיבה על ידי לייזר אחר
בנוסף, בשביל להגיע להיפוך אוכלוסייה יש למצוא דרך, סכמה, שבה האנרגיה הנכנסת תביא את המערכת אל המצב המעורר. ישנן מספר סכמות כאלו המתבססות על מערכות עם 3 או 4 רמות אנרגיה, וכן על רמות אנרגיה מטסטביליות.
שאיבה > סכמת שאיבה המבוססת על 3 רמות אנרגיה

סכמה זאת מבוססת על רמת יסוד שנקרא לה רמה 1, רמה גבוהה שנקרא לה רמה 3 ורמה מטסבילית שנקרא לה רמה 2. רמה מטסבילית שפרושה שהסיכוי למעבר מ-1 ל-2 ולהפך הוא קטן מאוד. פירושו שלהביא אטומים מרמת היסוד ל-2 היא מלאכה קשה, אבל גם שכאשר אטומים מגיעים לרמה 2 הם "נתקעים" שם: לרמה יש זמן חיים ארוך. כאשר מוזרמת אנרגיה לתוך המערכת היא גורמת לאטומים לעבור מרמת היסוד לרמה הגבוהה, רמה 3. מהרמה הגבוהה האטומים דועכים או לרמת היסוד 1, או לרמה 2. אם הם דועכים לרמה 2 אזי הם "נתקעים" שם, ואילו אם הם מגיעים לרמה 1, אזי התהליך מתחיל מחדש. באופן זה ניתן לאכלס את רמה 2, ולהגיע למצב של היפוך אוכלוסייה.
שאיבה > סכמת שאיבה המבוססת על 4 רמות אנרגיה

אמנם בלייזר 3 רמות ניתן בקלות יחסית לגרום למצב שברמה 2 יהיו מספר רב של אטומים, אך כדי להגיע למצב של היפוך אוכלוסייה צריך לדאוג לכך שרמה עליונה יותר תכיל יותר אטומים מאשר הרמה שמתחתיה. בלייזר 3 רמות הרמה התחתונה שבה מבצעים את הלזירה היא רמת היסוד וזה לא פשוט לגרום לכך שיהיו שם פחות מחצי מהאטומים בחומר. לכן יש שיטה נוספת יותר יעילה - 4 רמות. במקרה זה בנוסף לרמות שהוזכרו לעיל קיימת רמת נוספת בין רמת היסוד לרמת הלזירה, וכעת הלזירה מתבצעת בין רמה 3 לרמה 2. רמה 2 אינה רמה מטסטבילית ולכן כמעט כל האטומים שמגיעים לרמה זו דועכים בצורה ספונטנית ומהירה לרמת היסוד והיא נשארת כמעט ריקה. וכך נוצר בקלות יחס היפוך אוכלוסייה בין רמה 3 לרמה 2.
ראו גם

לייזר
פליטה מאולצת
פליטה ספונטנית
מכניקה סטטיסטית
פליטה מאולצת של פוטון
פליטה ספונטנית של פוטון
שאיבה של מערכת בסכמה של 3 רמות
המחשה של מצב מטסטבילי: הבור המסומן ב-1 איננו הנקודה הנמוכה ביותר, אך כדורים הנמצאים בתוכו לכודים זמן רב
בתי חולים בישראל

זוהי רשימת בתי חולים במערכת הבריאות בישראל, אפיונם ותיאורם, מסודרים על פי סוג טיפול הניתן בהם.
בתי חולים ציבוריים

בתי החולים הכלליים הגדולים ביותר שייכים למדינה (ומופעלים על ידי משרד הבריאות) ולקופת חולים כללית.